stanford-oval/wikipedia huggingface dataset:
משה ליאון
ביוגרפיה > פעילות ציבורית נוספת

ב-2003 מונה על ידי שר התחבורה אביגדור ליברמן ליו"ר חברת רכבת ישראל, שנוסדה באותה תקופה, לאחר שקודם לכן פעלה כחלק מרשות הנמלים והרכבות. במהלך כהונתו הוביל מהלך בו קיבלה רכבת ישראל תקציב פיתוח של 24 מיליארד שקל להשקעה בהקמת קווי רכבת חדשים ורכישת ציוד רכבתי חדש. ב-2006 סיים את תפקידו, לאחר שכהונתו לא הוארכה. בשנת 2004 מונה ליאון לראשות ועדה ציבורית שעסקה בבחינת תפעול, ניהול, תקצוב והבעלות על בתי החולים הממשלתיים. המלצתה העיקרית הייתה להפריד את בתי החולים מהמדינה בדרך של תאגוד או על ידי הפיכתם לחברות.
בשנת 2007 מונה ליו"ר פורום מנהלים של עיתון המודיע.
ביוני 2008 מונה ליו"ר הרשות לפיתוח ירושלים. בתפקידו זה, הקים, בין היתר, את מתחם התחנה הראשונה. ב-22 ביולי 2013 הודיע על פרישתו מהתפקיד.
ב-2013 עבר להתגורר בירושלים. בבחירות לרשויות המקומיות באותה השנה התמודד על ראשות עיריית ירושלים, אך הפסיד לניר ברקת (51.91% לעומת 44.57%). סיעת הליכוד ביתנו בהנהגתו קיבלה מנדט אחד, וליאון כיהן כחבר מועצת העיר מטעמה.
בינואר 2014 שילם קנס של כ-25 אלף ש"ח לאחר שנחקר במשרדי המכס בנמל התעופה בן-גוריון בחשד שניסה להבריח ביגוד בשווי עשרות אלפי ש"ח מבלי לשלם עליו מס.
ביולי 2014 מונה ליו"ר דירקטוריון המרכז הרפואי מעיני הישועה בבני ברק. ב-2018 צורף כחבר חבר הנאמנים של קרן וולף ושימש כפרשן כלכלי בתוכניות "סוגרים חשבון" ו"עושים סדר" בערוץ 2 ובכאן חינוכית. בעבר כיהן ליאון כיו"ר עמותת הוועד המנהל של תלמה ילין, יו"ר ועדת ביקורת של מכון היצוא, דירקטור באלביט הדמיה וחבר הנהלת יובל - האנסמבל הישראלי לחזנות ומוזיקה יהודית.
באוגוסט 2014 נחשף בדו"ח ביקורת פנימי של הליכוד שליאון היה נגוע בניגוד עניינים במסגרת מועמדותו לראשות העיר, בשל שירותי ראיית החשבון שהעניק משרדו למפלגה, במקביל.
באוגוסט 2015 הצטרף ליאון לקואליציה העירונית ולסיעתו של ראש העירייה ניר ברקת, כשליאון מתמנה לחבר הנהלת העיר ומחזיק תיק המנהלים הקהילתיים.
בספטמבר 2016 החליטה פרקליטות המדינה לסגור את תיק החקירה נגדו בפרשת השחיתות בישראל ביתנו, לאחר שלא נמצאו ראיות מספיקות נגדו.
במאי 2017 נחקר ליאון במשטרה ב"פרשת אריה דרעי" בחשד לעבירות שחיתות ציבורית וטהר המידות ועבירת מס, לאחר שקרן גידור שעמד בראשה העבירה לאריה דרעי עשרות אלפי שקלים. ליאון טען בחקירתו כי הקרן העבירה את הכספים לדרעי כ"דמי תיווך" לאחר שגייס משקיע אמריקאי לקרן, כמקובל, בתקופה בה דרעי והוא היו אנשי עסקים פרטיים. ליאון שוחרר בתום החקירה ללא תנאים מגבילים. לאחר מכן הביע ליאון כעס על עיכובו לחקירה בשל עניין פעוט זה, וטען כי היא בוצעה כדי לפגוע בו פוליטית. באוגוסט 2018 המליצה המשטרה לסגור את תיק החקירה נגדו מכיוון שלא נמצאה תשתית ראייתית לביצוע עבירה פלילית, והפרקליטות סגרה אותו מחוסר אשמה.
ביוגרפיה > ראש עיריית ירושלים

בבחירות המוניציפליות באוקטובר 2018 התמודד ליאון על ראשות עיריית ירושלים. בסיבוב הראשון קיבל 32.76% מקולות הבוחרים כשאחריו עופר ברקוביץ עם 29.4% מהקולות; רשימתו למועצת העירייה, ירושלים שלנו, קיבלה כ-5,500 קולות (2.19%) ולא עברה את אחוז החסימה; ליאון נבחר בסיבוב שני של הבחירות על ראשות העיר שנערך ב-13 בנובמבר, שבו קיבל 50.85% מהקולות לעומת 49.15% לברקוביץ.
ב-4 בדצמבר 2018 נכנס לתפקידו כראש עיריית ירושלים והחליף את ניר ברקת. בשנתיים הראשונות לכהונתו, השקיעה העירייה רבות בפיתוח התשתיות ושאר השירותים העירוניים במזרח ירושלים.
בבחירות המוניציפליות ב-27 בפברואר 2024, התמודד ליאון על כהונה נוספת כראש העיר. ליאון זכה ל-81.4%, וניצח את יריבו היחיד, יוסי חביליו. רשימתו למועצת העירייה זכתה בשני מושבים.
ביוגרפיה > משפחתו

ליאון נשוי לסתוית, אב לארבעה ומתגורר בשכונת רחביה בירושלים. אחותו היא פרופ' אורלי ק' מירון, חברת החוג המשולב למדעי החברה באוניברסיטת בר-אילן ואחיו הוא פרופ' נסים ליאון, מרצה במחלקה לסוציולוגיה ואנתרופולוגיה באוניברסיטת בר-אילן.
ברוך יצהר

| --- | --- |

 לידה:  6 בספטמבר 1908 יאלטה, האימפריה הרוסית האימפריה הרוסית
 פטירה:  25 ביוני 1987 (בגיל 78) ישראל ישראל
 תאריך עלייה:  1922
 מדינה:  ישראל 
 השתייכות:   ההגנה הצבא הבריטי הבריגדה היהודית   צבא הגנה לישראל
 תקופת הפעילות:  1929–1955 (כ־26 שנים)
 דרגה:   מייג'ור     אלוף-משנה
 תפקידים בשירות
 מפקד חטיבה 17   קצין המשטרה הצבאית הראשי   מפקד חטיבת הראל
 פעולות ומבצעים
 המרד הערבי  מלחמת העולם השנייה   מלחמת העצמאות
 
ברוך יצהר (6 בספטמבר 1908 – 25 ביוני 1987) היה קצין המשטרה הצבאית הראשי (הקַמצָ"ר) השלישי של צה"ל, בדרגת אלוף-משנה (1954-1951).
ביוגרפיה

יצהר נולד בשם בוריס פיינגולד בעיר יאלטה שבחצי האי קרים ב-1908. אביו, משה, היה מנהל בית יתומים יהודי ומורה לעברית. עלה לארץ ישראל עם הוריו ואחיו בשנת 1922. ילדותו ונעוריו עברו עליו בשכונת בורוכוב (גבעתיים), שבה שימש אביו כמורה בבית הספר המקומי.
הוא הצטרף לארגון "ההגנה" והתקדם בתפקידי הדרכה ופיקוד. בתקופת המאורעות שהה בירושלים ומונה למפקד נווה יעקב ועטרות. לאחר מכן שירת בחניתה. היה בין מייסדי הנודדת הירושלמית, יחד עם יצחק שדה ואליהו בן חור.
בשנת 1940 קיבל הוראה ממפקדת ההגנה להתגייס לצבא הבריטי והיה מראשוני המתנדבים לחיל הרגלים. יצהר סיים קורס קצינים והתקדם בסולם הדרגות במסגרת הבריגדה היהודית. הוא סיים את שירותו בדרגת מייג'ור (רב-סרן) בגדוד הראשון. בשנת 1946 שוחרר וחזר לפעילות בנוטרות.
עם התארגנות צה"ל הוטל עליו להקים בסיס הדרכה לנהגים, ובנוסף להיות אחראי על אספקת מזון בכלי רכב מבסיס השילוח לירושלים. בשנת 1949 קיבל לידיו את הפיקוד על חטיבת מחוז 17 (השומרון ונתניה) מידי צבי צור, בדרגת סגן-אלוף. בשנת 1950 סיים קורס מג"דים.
לאחר שפיקד בהצלחה כראש מטה על הצעדה בירושלים,[דרושה הבהרה] מונה ב-15 במאי 1951 לקמצ"ר. הוא הקים את בית הכליאה לחיילות ופיתח את יחידת הכלבנים. גל העולים שהגיע לישראל בתקופת כהונתו הוביל לעלייה תלולה במספר העריקים. בשנת 1954 מונה למפקד חטיבת הראל ובמקביל מונה לסגן נשיא בית הדין הצבאי העליון.[דרושה הבהרה] פרש מצה"ל בשנת 1955.
ברוך יצהר נישא ללאה פולונסקי, ילידת אוקראינה, ולהם שלושה ילדים: גוני, צור ואיל.
יצהר נפטר ב-1987, בגיל 79.
לקריאה נוספת

צבי הראל, המשטרה הצבאית, כרך 16 של צה"ל בחילו: אנציקלופדיה לצבא ולביטחון; עורכים: יעקב ארז, אילן כפיר; עורך אחראי: יהודה שיף, תל אביב: רביבים, 1982, עמ' 29.
דני אשר, אדום כחול סיפורו של חיל, משהב"ט, 2008, עמ' 31-39.
הערות שוליים

↑  ברוך יצהר באתר חברה קדישא ת"א–יפו (אמנם, ברשומה נטעם כי עלה לארץ ב-1917).
↑  יואב גלבר, מקומה של ההתנדבות לצבא הבריטי במדיניות הציונית והישובית: 1939–1942, עבודת דוקטור, האוניברסיטה העברית בירושלים, 1977, עמ' 727.
↑  גדודי הנוער נושאים לפידי הגבורה לירושלים, דבר, 19 בדצמבר 1949
↑  חילופי גברא במ.צ., חרות, 18 במאי 1951.
↑  לחברנו ברוך יצהר, דבר, 27 בנובמבר 1940

מורי בית הספר שכונת ברוכוב, הנהלת הספריה ע"ש יצהר, ברכת מזל טוב, דבר, 28 בנובמבר 1940.
ראש (סדרת טלוויזיה)

| --- | --- |
 סוגה:  דרמה רפואית
 ארץ מקור:  ארצות הברית 
 שפות:  אנגלית
 מקום התרחשות:  לוס אנג'לס 
 מספר עונות:  1 
 מספר פרקים:  10 
 הפקה
 חברת הפקה:  Little Engine Productions Fancy Films Pine City Entertainment Fox 21
 הפצה:  פוקס המאה ה-20 בטלוויזיה 
 אורך פרק:  42 דק' 
 שידור
 רשת שידור:  USA 
 תקופת שידור מקורית:  17 ביולי 2014 – 18 בספטמבר 2014 
 קישורים חיצוניים
 http://www.usanetwork.com/rush/home
 דף התוכנית ב-IMDb
 
ראש (באנגלית: Rush) היא סדרת דרמה רפואית אמריקאית שנוצרה על ידי ג'ונתן לוין ונכתבה על ידי לוין, ג'ינה מתיוס וגרנט שארבו. פרק הבכורה שודר ברשת USA ב-17 ביולי 2014. ב-2 באוקטובר 2014 ביטלה הרשת את הסדרה ולא הופקה לה עונה נוספת.
עלילה

הסדרה מגוללות את סיפורו של רופא מבריק ומוכשר. חובב חיי לילה סוערים, נשים יפות וסמים. בלוס אנג'לס, המשרת לקוחות ספציפיים מאוד, עם הרבה מזומנים והרבה סודות. לאחר פיטוריו של ד"ר ויליאם ראש מבית חולים מרכזי בלוס אנג'לס, הוא נכנס לרפואת קונסיירז', הוא עורך ביקורים אישיים בבתים ובמקומות העבודה של לקוחות עשירים במיוחד וידוענים הוליוודיים הזקוקים לטיפולו, לרוב ללא שאלות. ראש דורש תשלום במזומן, לעיתים קרובות אלפי דולרים, מראש. אבל חלק מהכסף הזה משמש כדי להזין את הרגלי הסמים שלו, כאשר מני מקיז, הוא ספק הסמים שלו. ד"ר אלכס בורק הוא החבר הטוב ביותר שלו שבניגוד אליו עדיין עובד בבית חולים גדול ומנסה להיות בעל ואבא נאמנים. איב פארקר היא העוזרת האישית של ראש שלא רק קובעת את הפגישות הרפואיות שלו עם מטופלים, אלא גם מנסה להשאיר אותו על המסלול, למרות ידיעתה על השימוש שלו בסמים ואלכוהול.
שחקנים ודמויות

טום אליס בתפקיד ד"ר ויליאם פ. ראש
לרנץ טייט בתפקיד ד"ר אלכס בורק
שרה האבל בתפקיד איב פארקר
ריק גונזלס בתפקיד מני מקיז
אודט אנאבל בתפקיד שרה פיטרסון
אריקה סרה בתפקיד לורל בורק
רייצ'ל ניקולס בתפקיד קורין ראש
הארי המלין בתפקיד ד"ר וורן ראש
וורן כריסטי בתפקיד ג'יי.פי
הפקה

הסדרה הופקה על ידי חברת פוקס 21 ונכתבה ובוימה על ידי ג'ונתן לוין, עם ג'ינה מתיוס וגרטה שרטבו. אדם פיירו שימש כמפיק בכיר. הסדרה צולמה בוונקובר קולומביה הבריטית, שבקנדה.
הערות שוליים

↑  "Hot TV Promo: USA Network's 'Rush'". Deadline Hollywood. 10 באפריל 2014. נבדק ב-15 באפריל 2014. {{cite web}}:  (עזרה)
↑  Swift, Andy (10 באפריל 2014). "Rush Promo: Tom Ellis Heals the Rich and Twisted in New USA Network Drama". TVLine. נבדק ב-15 באפריל 2014. {{cite web}}:  (עזרה)
↑  Bibel, Sara (2 באוקטובר 2014). "'Satisfaction' Renewed for Season Two by USA; 'Rush' Canceled (Updated)". TV By The Numbers. אורכב מ-המקור ב-4 בדצמבר 2014. נבדק ב-2 באוקטובר 2014. {{cite web}}:  (עזרה)
↑  Ng, Philiana (10 באפריל 2014). "USA Debuts First Trailer for Edgy Medical Drama 'Rush' (Video)". The Hollywood Reporter. נבדק ב-15 באפריל 2014. {{cite news}}:  (עזרה)
↑  Kissell, Rick (23 באפריל 2014). "USA Network Sets Summer Premiere Dates for 'Rush,' 'Satisfaction' and Returnees". Variety. נבדק ב-23 באפריל 2014. {{cite web}}:  (עזרה)
שגיב דהן

| --- | --- |
דהן, 2020
דהן, 2020
 לידה:  1980 (בן 45 בערך)
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
  מפקד גדוד 52   קצין אג"ם אוגדת איו"ש   מפקד חטיבת שומרון   מפקד חטיבה 460   ראש מטה פיקוד הצפון
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מלחמת חרבות ברזל
 
שגיב דהן (נולד ב-1980) הוא קצין בצה"ל המשמש ראש המטה של פיקוד הצפון בדרגת תת-אלוף, קודם לכן שימש כמפקד חטיבה 460 וכמפקד חטיבת שומרון.
קריירה צבאית

התגייס לצה"ל ב-1998 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה ו' בגדוד 52, והוביל אותה בלחימה ברצועת עזה,[דרושה הבהרה] בה נפצע. לאחר מכן שימש כסגן מפקד גדוד 9.
ביוני 2014 הועלה לדרגת סא"ל ומונה למפקד גדוד 52 והוביל אותו בין היתר במבצע צוק איתן. על פעילותו במבצע, הגדוד עוטר בצל"ש אלוף. לאחר מכן, שימש קצין אג"ם של אוגדת איו"ש.
בשנים 2018–2020 פיקד על חטיבת שומרון.
ביולי 2021 מונה למפקד חטיבה 460, ובמאי 2023 סיים את תפקידו.
ב-1 במאי 2023 הועלה לדרגת תת-אלוף וב-17 במאי 2023 החל בתפקידו כראש מטה פיקוד הצפון.
ב-22 בנובמבר 2024 הוכרז כי ימונה למפקד עוצבת הפלדה.
חיים אישיים

דהן נשוי ואב לשלוש בנות. בוגר המכללה לפיקוד טקטי, בעל תואר שני במנהל עסקים מאוניברסיטת בן-גוריון בנגב, ובעל תואר שני מהאוניברסיטה לביטחון לאומי בארצות הברית.
לאחר שאשתו ילדה את בתם ונזקקה למנות דם רבות עקב סיבוך בלידה, יזם יחד עם מועצה אזורית שומרון יום התרמת דם ב-6 באוקטובר 2019 בחטיבת שומרון, במטרה לשבור שיא ישראלי של תרומות דם ביום אחד, ולהעלות את הנושא לתודעה ציבורית. בהתרמה נשבר השיא שעמד עד אז על 780 מנות דם – 1,551 מנות דם.
הערות שוליים

↑  אמיר בוחבוט, חדשות - שטח צבאי nrg - כשגולני מחאו כפיים לשריון, באתר nrg‏, 17 באוגוסט 2007
↑  חנן גרינברג, שריונרים בגולן: מה שלא עשינו בלבנון נעשה בעזה, במדור "פנאי פלוס" באתר ynet‏, 25 בינואר 2008
↑  סא"ל שגיב דהן, "הגדוד הפך למכונת מלחמה משומנת", באתר ערוץ 7, ‏11 באוגוסט 2017
↑  
שגיאות פרמטריות בתבנית:אתר צה"ל 
סוג לא תואם [ 3 ]  רשימת המפקדים החדשים בצה"ל, באתר צה"ל
↑  השומרון מתגייס: 1551 מנות דם נתרמו ביום אחד,  באתר כיפה, 7 באוקטובר 2019
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
בליפי

| --- | --- |

 סוגה:  ערוץ ילדים
 יוצרים:  סטיב ג'ון
 ארץ מקור:  ארצות הברית 
 שפות:  אנגלית
 שידור
 רשת שידור:  יוטיוב
 תקופת שידור מקורית:  18 בפברואר 2014 – הווה
 קישורים חיצוניים
 blippi.com
 דף התוכנית ב-IMDb
 
בליפי (באנגלית: Blippi) הוא ערוץ יוטיוב אמריקאי המיועד לפעוטות ולילדים עד סביבות גיל חמש.
היסטוריה

התוכנית נוצרה ואת הדמות גילם במקור כוכב הילדים האמריקאי סטווין ג'ון, שפרסם את הפרק הראשון של התוכנית בערוץ יוטיוב ב-18 בפברואר 2014. לאחר מכן, מתוך מטרה להמשיך את הערוץ, ג'ון הצטרף לרשת המדיה "Moonbug Entertainment" בשנת 2020. כמו כן, עקב הצלחה רבה של הערוץ, פרקי הערוץ מדובבים כיום בשפות רבות, ביניהן ספרדית, צרפתית, פורטוגזית, גרמנית, יפנית, איטלקית, עברית, ערבית, שוודית, דנית, וולשית ופולנית.
עד מאי 2021, דמותו של בליפי הוצגה רק על ידי סטיבן ג'ון. ב-8 במאי, קלייטון גרים, שגילם את בליפי בהופעות חיות, הופיע כ'בליפי' בפעם הראשונה בערוץ ועתיד לארח באופציה נוספת את הדמות בליפי יחד עם ג'ון. ב-9 באוקטובר 2021, הודיעה הרשת הבריטית "Moonbug" על הוספת דמות חדשה בשם מיכה אשר מגולמת על ידי קייטלין בקר וקאשאי מוניה.
היסטוריה > הפצה

ב-13 באוקטובר 2022, הרשת "Moonbug Entertainment" (בקיצור: מונבאג) שיתפה פעולה עם חברת התקשורת "Virgin Media" בכדי להביא את בליפי ותוכניות מונבאג אחרות לבריטניה. התוכנית התרחבה לדרום מזרח אסיה במרץ 2021 כאשר מובאנג שיתפה פעולה עם חברת המדיה "POPS Worldwide" כדי להביא תוכן לילדים ופעוטות לאפליקציית "POPS Kids". נטפליקס רכשה את רישיון הסטרימינג לערוץ בליפי בינואר 2022.
הרשאות וסחורה

בשנת 2019 הערוץ חתם על עסקת צעצועים ראשיים עם חברת ייצור הצעצועים האמריקאית "Jazwares LLC" למכירת מגוון סחורות כגון רכבי צעצוע, פילוסין וצעצועים אחרים המבוססים על הדמות, החל מאביב 2020.
בתחילת 2020, יצרה "Jazwares" את הצעצוע "My Buddy Blippi", צעצוע מפואר שיכול לשחזר 15 מהצלילים והביטויים של הדמות.
בינואר 2021 השיקה הדמות בליפי מותג צעצועים נוספת.
בנוסף לצעצועים, ספרים ועוד, הסחורה של בליפי כוללת גם בגדים ופרטי לבוש.
בליפי - המחזמר

"בליפי - המחזמר" הוא סיבוב הופעות של בליפי בשיתוף עם מונבאג, והיה אמור לצאת לסיבוב הופעות בצפון אמריקה בקיץ 2021. בסיבובי ההופעות הקודמים של בליפי היו ביקורות מסוימת כתוצאה מכך שההופעות לא בוצעו על ידי סטווין ג'ון, אלא על ידי שחקן אחר. ההופעות, שנקבעו במקור בשנת 2020, נדחו עקב מגפת הקורונה.
פלאות בליפי

"פלאות בליפי" היא סדרת רשת מונפשת לילדים המבוססת על הדמות "בליפי" של סטווין ג'ון. הסדרה עוסקת על בליפי, על מכונית כחולה בשם "Blippi Mobile". הסדרה יכולה להשתנות לאלמנטים רבים, כמו כנפיים והתכווציות, והיא מופקת על ידי חברת מונבאג, שמרכזה בלונדון.
ביקורות

העיתונאי הבריטי נתן ג'יי רובינסון ממגזין "Current Affairs" מתח ביקורת רבה על התכנות של בליפי, וכינה אותו "מת וסטרילי" וחסר סקרנות אינטלקטואלית שילדים יכולים להבין.
ביאורים

↑  התכנים המלאים במקור בשפה האנגלית, אך התוכן מתורגם לשפות שונות, ביניהן ספרדית, צרפתית, פורטוגזית, גרמנית, יפנית, איטלקית, עברית, ערבית, שוודית, דנית, וולשית ופולנית.
↑  בעברית: "בליפי מובייל" או "נייד בליפי"
הערות שוליים

1 2 3  Patel, Sahil, Toy Industry Looks to YouTube Talent for Next Generation of Merchandise, Wall Street Journal, ‏24 בפברואר 2020
↑  Moonbug Acquires YouTube’s ‘Blippi’ and ‘CoComelon’, Animation World Network, ‏20 ביוני 2021
1 2  Moonbug Raises $120 Million, Acquires Children’s YouTube Titans Cocomelon And Blippi, Tubefilter, ‏30 ביולי 2020
↑  "FARM TRACTORS - KIDS SHOW — Blippi - Educational Videos for Kids", YouTube, ‏18 בפברואר 2014
1 2 3 4  Cannon, Matt, Blippi Actor Stevin John Is Replaced in Latest YouTube Episode, Leaving Fans Puzzled, Newsweek, ‏9 במאי 2021
↑  Who Is Blippi, Anyway?, Parents, ‏אוחזר ב-2021-06-20
↑  Alexander, Julia, YouTube’s biggest kids show is about to take over streaming services, The Verge, ‏אוחזר ב-2021-06-20
↑  "Blippi po polsku – Nauka przez zabawę! - YouTube", www.youtube.com, ‏אוחזר ב-2022-04-19
↑  Blippi - בליפי בעברית, באתר www.youtube.com
1 2  Donnelly, Erin (2021-05-10), Why there's a 'new' Blippi actor — and how confused parents are reacting, Yahoo! Life, ‏אוחזר ב-2021-09-07
↑  Moonbug Announces New Character Meekah To Join Blippi Universe, The Salamanca Press, ‏9 באוקטובר 2021
↑  Moonbug Announces New Character Meekah To Join Blippi Universe, PR Newswire, ‏9 באוקטובר 2021
↑  Moonbug content on Virgin Media, advanced-television.com, ‏23 בספטמבר 2020
↑  Moonbug Brings ‘Cocomelon,’ Blippi to ‘POPS’ App, licenseglobal.com, ‏אוחזר ב-2021-06-20
↑  Horgan, Emily, Moonbug Entertainment’s ‘Blippi’ Joining ‘CoComelon’ on Netflix in January 2022, What's on Netflix, ‏17 בדצמבר 2021
↑  Blippi inks master toy deal with Jazwares, ‏אוחזר ב- 2021-06-20
↑  "YouTube Star Blippi Hits Play on Jazwares Toy Line", licenseglobal.com, ‏2020-01-22
↑  Exclusive: The Point.1888 Inks New Moonbug Licensing Deals, licenseglobal.com, ‏2021-05-18
↑  Parents Demand Refunds on Their Blippi Tickets, ‏אוחזר ב-2022-03-03
↑  Robinson, Nathan J, The Dead World of Blippi, Current Affairs, ‏2020-08-25
| --- | --- |
בקרת זהויות :  BnF: cb47631146x (data)  ISNI: 0000 0005 1806 5985  LCCN: no2019174635  VIAF: 416157523455127032334   WorldCat (עם VIAF): 416157523455127032334 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בליפי".
קבלו אותי (סדרת טלוויזיה)

| --- | --- |

 סוגה:  דרמה קומית
 יוצרים:  ג'וש תומאס
 כותבים:  ג'וש תומאס
 בימוי:  מתיו סאוויל
 שחקנים:  ג'וש תומאס   דברה לורנס   תומאס וורד
 ארץ מקור:  אוסטרליה אוסטרליה
 שפות:  אנגלית
 מספר עונות:  4
 מספר פרקים:  32 
 הפקה
 חברת הפקה:  תאגיד השידור האוסטרלי 
 הפצה:  נטפליקס, הולו 
 אורך פרק:  30 דקות
 שידור
 רשת שידור:  ABC2
 תקופת שידור מקורית:  28 בפברואר 2013 – 14 בדצמבר 2016 
 קישורים חיצוניים
 אתר רשמי
 דף התוכנית ב-IMDb
 
קבלו אותי (באנגלית: Please Like Me) היא דרמה קומית אוסטרלית, ששודרה לראשונה ברשת ABC2 האוסטרלית, ב-28 בפברואר 2013. הסדרה נוצרה בהשראת חייו של הקומיקאי האוסטרלי ג'וש תומאס שגם כתב את הסדרה ומככב בתפקיד הראשי, ומספרת את סיפורו של ג'וש שבערב הפרידה שלו מבת-זוגו קלייר נכנס למערכת יחסים עם ג'פרי, עמית לעבודה של שותפו לדירה טום.
הסדרה זכתה לתגובות נלהבות ונקנתה על ידי רשתות שידור ברחבי העולם. העונה השנייה עלתה לשידור ב-8 באוגוסט 2014 באוסטרליה. ב-12 ביולי 2014 אישרה רשת ABC2 שהסדרה תמשיך לעונה שלישית.
שחקנים ודמויות

בני-זוג של ג'וש
קרובי משפחה של ג'וש
חבריו של ג'וש
| שם השחקן/ית | שם הדמות | אודות הדמות |
| --- | --- | --- |
| ג'וש תומאס | ג'וש | גיבור הסדרה, בחור גיי בן 21, המתמודד עם מערכות יחסים מורכבות - עם קרובי משפחתו, חבריו הקרובים ובני-זוג שונים. |
| תומאס וורד | טום | שותפו לדירה של ג'וש וחברו הטוב ביותר. |
| דברה לורנס | רוז | אמו של ג'וש, בעלת נטיות אובדניות. |
| דייוויד רוברטס | אלן | אביו של ג'וש, בחור לחוץ ונוירוטי. |
| רנה לים | מיי | זוגתו התאילנדית של אלן, אביו של ג'וש. |
| קייטלין סטייסי | קלייר | זוגתו לשעבר של ג'וש. לאחר פרידתם הופכת לחברתו הקרובה. |
| קיגן ג'ויס | ארנולד | בחור צעיר הסובל מהתקפי חרדה ומאושפז בבית החולים לחולי נפש שבו מאושפזת גם רוז, אמו של ג'וש. מתיידד עם ג'וש והופך לבן-זוגו. |
| האנה גאדסבי | האנה | מטופלת בבית החולים לחולי נפש שהופכת לחברתה הטובה של רוז. עוברת לגור עם רוז, לאחר שהשתיים משתחררות מבית החולים. |
| בן פרנקלין | סטיוארט | מטופל בבית החולים לחולי נפש שהופך לבן-זוגה של רוז. |
| ניקיטה לי-פריצ'רד | ניב | בת-זוגו של טום. |
| צ'ארלס קוטייר | פטריק | שותפו לדירה של ג'וש בעונה השנייה, בו מתאהב ג'וש ללא ידיעתו. |
| וייד בריג'יס | ג'ופרי | הומו יפה תואר, בן זוגו של ג'וש בעונה הראשונה. |
| אמילי ברקלי | אלה | בת-זוגו של טום. |
| נביי בנגיט | גרייס | בתם התינוקת של אלן ומיי, אחותו-למחצה של ג'וש. |
| דניס דרייסדל | ג'ינג'ר | מטופלת בבית החולים לחולי נפש שהופכת לחברתה הטובה של רוז. התאבדה במהלך שהותה בביה"ח. |
| שארלוט ניקדאו | ג'ני | תיכוניסטית שיוצאת עם טום. |
| ג'ודי פר | פג | דודתו של ג'וש, אליה הוא קשור מאוד. |
| דייוויד קווירק | בן | בחור שג'וש מכיר באמצעות גריינדר. |
| אנדרו ס' גילברט | רוד | גבר איתו רוז יוצאת. |
| ניק קודי | סטיב | אחיו של ארנולד. |
| ג'ון | ג'ון | הכלב של ג'וש. |
עונות

| עונה | עונה | פרקים | שודר לראשונה> תחילת עונה | שודר לראשונה> סיום עונה | תאריך יציאת DVD> אזור 4 | תאריך יציאת DVD> אזור 2 |
| --- | --- | --- | --- | --- | --- | --- |
|  | 1 | 6 | 28 בפברואר 2013 | 28 במרץ 2013 | 4 באפריל 2013 | יעודכן בהמשך |
|  | 2 | 10 | 12 באוגוסט 2014 | 14 באוקטובר 2014 | 30 באוקטובר 2014 | יעודכן בהמשך |
|  | 3 | 10 | 15 באוקטובר 2015 | 17 בדצמבר 2015 | 14 בינואר 2016 | יעודכן בהמשך |
|  | 4 | 6 | 7 ביולי 2016 | 14 בדצמבר 2016 |  |  |
פרקים > עונה 1 (2013)

| מס' בסדרה | מס' בעונה | שם | במאי | תסריטאי | תאריך שידור מקורי | צופים באוסטרליה |
| --- | --- | --- | --- | --- | --- | --- |
| 1 | 1 | גמילה ופודינג | מתיו סאוויל | ג'וש תומאס | 28 בפברואר 2013 | 176,000 |
ג'וש (ג'וש תומאס), סטודנט בן 20 המתגורר במלבורן, אוסטרליה, נזרק על ידי חברתו קלייר (קייטלין סטייסי) מכיוון שהוא גיי, למרות שהוא לא הבין את זה עד עכשיו. באותו לילה, שותפו לבית וחברו הטוב ביותר של ג'וש, טום (תומאס וורד), מזמין לארוחת ערב את חברו לעבודה ג'פרי, גיי יפה תואר (וייד בריג'יס), והוא שואל את ג'וש אם הוא יכול להישאר לישון, מה שמוביל לקטע מיני מביך. בבוקר שלמחרת, ג'וש מתעורר ומגלה שאמו רוז (דברה לורנס) ניסתה להתאבד ונלקחה לבית חולים. בעלה לשעבר של רוז ואביו של ג'וש, אלן (דייוויד רוברטס), מודאג מכך שהניסיון היה בגללו ובגלל חברתו התאילנדית, מיי (רנה לים), עליה רוז אינה יודעת. הפסיכיאטר של בית החולים מסביר לשניהם שרוז אינה יכולה להישאר לבד, וג'וש מחליט לחזור לגור עם אמו.
| 2 | 2 | לחם מטוגן | מתיו סאוויל | ג'וש תומאס | 28 בפברואר 2013 | 176,000 |
רוז נפגשת לראשונה עם פסיכיאטר חדש, שמאמין שהיא עשויה לבצע ניסיון התאבדות נוסף ואינה יכולה להישאר לבד, מה שהורס את תוכניותיו של ג'וש לאכול ארוחת ערב עם ג'פרי. ג'וש מזמין את פג, דודתה הזקנה הזעפנית של רוז, לשמש לה חברה כדי שהוא יוכל לצאת. טום נשבע להיפרד סופית מחברתו השתלטנית ניב, אולם היא מפתיעה אותו לפני שיש לו הזדמנות, והוא נכנע ומבטיח להתייחס אליה טוב יותר. קלייר באה לבקר (כי חשבה שתוכל לבלות עם טום לאחר הפרידה) וצופה בטלוויזיה בפלה מאגי מאדוקה מג'יקה (שהיא מכנה בטעות "מאנגה יפנית") עם ניב וטום. ג'וש מודאג לגבי קיום יחסי מין עם ג'פרי בפעם הראשונה, אבל חששותיו נרגעים זמנית על ידי שיחה היסטרית מאלן, שלא מצליח להשיג את רוז בטלפון, ומבקש מג'וש וג'פרי לבדוק מה קורה איתה. ג'וש מוצא את רוז ופג ישנות בשלווה וחוזר לדייט שלו עם ג'פרי.
| 3 | 3 | טארט קרם פורטוגזי | מתיו סאוויל | ג'וש תומאס | 7 במרץ 2013 | 178,000 |
טום זורק את ניב אחרי שהיא מאשימה אותו שהדביק אותה בכלמידיה. ג'פרי מכיר את אביו של ג'וש. טום וקלייר מתקלחים יחד לאחר בילוי משותף בג'קוזי.
| 4 | 4 | אכול כפי יכולתך | מתיו סאוויל | ג'וש תומאס | 14 במרץ 2013 | לא דורג |
הרומן המתפתח הפתאומי של טום וקלייר מוביל את ג'וש לפלרטט עם בחור נחמד; רוז נחושה לקפוץ לעולם הדייטים באתר היכרויות אינטרנטי, בעזרתו של ג'וש.
| 5 | 5 | חביתה ספרדית | מתיו סאוויל | ג'וש תומאס | 21 במרץ 2013 | לא דורג |
רוז מתעמתת עם אלן בנוגע לחברתו, מיי. ג'פרי לוקח את ג'וש למשחק פוטבול, אבל ג'וש חש לא בנוח. כשג'פרי נסחף מדי והם נזרקים מהמגרש, ג'וש נפרד מג'פרי. רוז ואלן ממשיכים להתווכח עד שהם מגלים שפג נפטרה.
| 6 | 6 | סנדוויצ'ים דוחים | מתיו סאוויל | ג'וש תומאס | 28 במרץ 2013 | לא דורג |
טום וג'וש דנים איך ייתכן שג'וש לא מצליח לבכות על מותה של פג. רוז מאחלת לג'וש יום הולדת שמח, וטום וג'וש עוזרים לרוז להכין כריכים להלוויה. אלן מגיע ושואל כמה זמן תימשך ההלוויה, ורוז מבינה שמיי נמצאת במכונית. היא מזמינה את מיי להיכנס, ולהלוויה. ג'וש מקריא במקום רוז הספד שפג כתבה בעצמה.
פרקים > עונה 2 (2014)

| מס' בסדרה | מס' בעונה | שם | במאי | תסריטאי | תאריך שידור מקורי | צופים באוסטרליה |
| --- | --- | --- | --- | --- | --- | --- |
| 7 | 1 | חלב | מתיו סאוויל | ג'וש תומאס | 12 באוגוסט 2014 | 103,000 |
ג'וש, טום ופטריק יוצאים למועדון. הם מדברים על כך שג'וש נראה עצוב ולא מצליח להשיג דייטים, בניגוד לפטריק, שהוא מגניב. פטריק וטום מתחברים עם אנשים מהמועדון. רוז צובעת את שיערה בכתום. ג'וש פוגש את אלן ומיי לארוחת צהריים ופוגש את אחותו התינוקת, גרייס. אלן מציק לג'וש בנוגע לאוניברסיטה, ומחליט שג'וש צריך יותר אחריות בחייו ומצהיר שג'וש ישמור על גרייס. ג'וש, טום ופטריק דנים בכך שזה מוזר שטכנית, היה יכול להיות להם תינוק, אבל טום חושב שהיא נראית חמודה ואומר שהוא רוצה להיות אבא. ניב מגיעה לעזור לשמור, ומתחילה לעשות רעשים לגרייס. כשניב עוזבת את החדר, ג'וש אומר לטום שהיא אוהבת אותו, ושהוא צריך להפסיק לשכב איתה. טום טוען מנגד שהוא לא אחראי להחלטות שלה. מיי משכנעת את אלן להזמין בקבוק שמפניה בדייט שלהם. ניב מראה לטום בית משמיכות שבנתה בשבילם - טום נכנס בגמלוניות והם מתחילים להתמזמז - טום עוצר מספר פעמים, אולם לבסוף אומר שעדיף שהם יעברו למיטה במקום. פטריק מזמין בחור לישון אצלו. טום וניב ופטריק והבחור שוכבים, וג'וש מבין שצריך להחליף לגרייס את החיתול. הוא מגגל "האם זה בסדר להכניס תינוק למקלחת", ואז מתקלח בזהירות עם גרייס. מיי ואלן מגיעים לאסוף את גרייס, ושואלים אם ג'וש עורך מסיבה. רוז מגיעה גם היא, עם מהפך חיצוני וכלבלב חדש. רוז מכריזה שהיא הפסיקה ליטול תרופות.
| 8 | 2 | נתח בשר | מתיו סאוויל | ג'וש תומאס | 19 באוגוסט 2014 | 74,000 |

| 9 | 3 | פרמז'נה | מתיו סאוויל | ג'וש תומאס | 26 באוגוסט 2014 | 64,000 |

| 10 | 4 | גאנג קאי-ואן | מתיו סאוויל | ג'וש תומאס ותומאס וורד | 2 בספטמבר 2014 | 65,000 |

| 11 | 5 | נקניקיות על האש | מתיו סאוויל | ג'וש תומאס וליז דוראן | 9 בספטמבר 2014 | 57,000 |

| 12 | 6 | נזיד ארנב | מתיו סאוויל | ג'וש תומאס ותומאס וורד | 16 בספטמבר 2014 | 64,000 |

| 13 | 7 | חטיפים לדרך | מתיו סאוויל | ג'וש תומאס | 23 בספטמבר 2014 | 62,000 |

| 14 | 8 | מקרוני עם גבינה וכמהין | מתיו סאוויל | ג'וש תומאס ותומאס וורד | 30 בספטמבר 2014 | 48,000 |

| 15 | 9 | לאטה דל | מתיו סאוויל | ג'וש תומאס וליז דוראן | 7 באוקטובר 2014 | 82,000 |

| 16 | 10 | מרגריטה | מתיו סאוויל | ג'וש תומאס | 14 באוקטובר 2014 | 55,000 |